טרמינל לומינלט
עת השתחררתי הרופאים המליצו לי; ביקור חודשי בנמל התעופה; זה באמת עושה לי טוב לראות מטוס גדול; ממריא דרך דמעה שקופה; אחר כך כבר יותר קל הלחץ על העין השטופה; לוקח לי אחר הצהריים חיובי נוסע לנמל; לעצמי אני אומר בדרך שגם מזה עוד נצטרך להיגמל; עצמי עונה לי בהגיענו אז נתחיל כל יום להתעמל; טרמינל ז'ה טם איי לאב יו; טרמינל בלה מיה; הדלתות מנחשות אותי ונפתחות לי מעצמן; אני נכנס לאט עם הרבה טקס בישבן; וכל האינטרקונטיננטליה מדגדגת לי כאן וכאן וכאן; לוקח את עצמי לשירותים להרגע; גונב איזו הצצונת בראי רואה שם משוגע; חתיכות כמו טרמינל רבות יש מסוגה; עומדת שם קשתית שני רימונים עגיל גדול שיער קצר; כמו איזה מטען חשוד ליד דוכן סוויסאייר; קצין הביטחון תוקע בה מבט חודר; ז'ה טם איי לאב יו; טרמינל בלה מיה; רץ ללוח הטיסות למצוא לי המראה; יש טיסה לציריך דרך רומא עוד שעה; רמקולים מנומסים נותנים לי התראה; כאן בצד פתאום אני מרגיש כמו הפרעה; הולכת ונילחצת לי החוצה הכרעה -; איי לאב יו טרמינל בלה מיה!; רץ בחזרה סוויסאירה להספיק את טרמינל; חתיכות כמוה אתה מדפדף בכל ז'ורנל; אך היא כבר לא שם וקצין הביטחון כנ"ל; רמקולים מנומסים עם טון יותר תקיף; אני צריך כבר לעלות למעלה להשקיף; כאן בצד זה כל הזמן הולך ומחריף; כמעט בלי נשימה אני נתקל במעקה; אור שקיעה גדול בסנוורים אותי מכה; בואינג של סוויסאייר מחליק עוצר מחכה; בואינג אדמדם מתחיל לרוץ ומתרומם; לאט לאט ממריא אל תוך האודם העומם; דרך הדמעה של הליצן המשתומם; טרמינל ז'ה טם איי לאב יו; טרמינל בלה מיה; כאן בצד כבר משתחררת לי ההתכווצות; פתאום את שמי הערב מדליקה התפוצצות; בשדה למטה מתחילה התרוצצות; כאן בצד כבר משתחררת לי ההתכווצות; עת השתחררתי הרופאים המליצו לי; ביקור חודשי בנמל התעופה; זה באמת עושה לי טוב לראות מטוס גדול; ממריא דרך דמעה שקופה; עכשיו... כבר יותר קל... הלחץ על העין השטופה; השלופה הקלופה; הצלופה הדלופה הפרופה הטרופה השרופה; הצרופה הגלופה; הנה כי כן; עצמי אומר לי היתה לנו תרופה; 